Ki megy ma? - Bosnich, Brown
Az Everton mindent megtesz, hogy megtartsa Gary Naysmith-t, akirõl az a hír terjedt el, hogy nem akarja meghosszabbítani a nyáron lejáró szerzõdését. Henri Camara, a Celtic szenegáli csatára bejelentette, ha lejár kölcsönadási szerzõdése, akkor sem tér vissza anyaegyesületébe, a Wolverhamptonba.
A belga Standard Liege megvált a görög Alekszandrosz Kaklamanosztól, akinek a szervezetében kokain nyomaira bukkantak. Az ausztrál kapus, Mark Bosnich szintén kokainhasználat miatt volt eltiltva, és az egykoron a Chelsea-ben, a Manchesterben és az Aston Villában is megforduló hálóõr szívesen védene újra egy élcsapatnál.

Fernando Morientes, a Real Madrid csatára a Monacóban szeretné folytatni majd pályafutását. Mark Hughes vezetõedzõ cáfolta azokat a híreket, hogy a Manchester United védõje, Wes Brown januárban, kétmillió fontért a Blackburnbe szerzõdne.

Már a jövõre tervezve keresi új klubmenedzserét a Wolfsburg, amely az egykori válogatott brémai támadó, Marco Bodéval is felvette a kapcsolatot. A következõ idényben Sebastian Frey lehet az Inter kapusa, a kék-feketék egykori játékosát ugyan 2007-ig szerzõdés köti Pármába, de jelenlegi csapata hajlandó tárgyalásokba bocsátkozni az eladását illetõen.